ধর্মান্তরণ মামলায় বড়সড় রায় দিল সুপ্রিম কোর্ট

নয়াদিল্লি: ধর্মান্তরণ (conversion) নিয়ে বড়সড় রায় দিল সুপ্রিম কোর্ট (Supeme Court)। উত্তরপ্রদেশের (Uttarpradesh) একটি মামলায় ধর্মান্তরণ নিয়ে শুনানি চলার সময়, আদালত স্পষ্টভাবে জানিয়ে দেয়, বেআইনিভাবে কাউকে ধর্মান্তরকরণ করা অপরাধ। সেটি খুন, ডাকাতি বা ধর্ষণের মতো গুরুরত অপরাধ নয়।

মানসিক ভারসাম্যহীন (Mental imbalance) এক কিশোরকে ধর্মান্তরণ অভিযুক্তের জামিন মঞ্জুর (Bail granted)

করেছে শীর্ষ আদালত। এর আগে এই মামলাটি ছিল নিম্ন আদালতে। ট্রায়াল কোর্ট (Trial court) তার জামিন মঞ্জুর করেনি। মামলা যায় এলাহাবাদ হাইকোর্টে (Allahabad High Court)। অবশেষে মামলা আসে সুপ্রিম কোর্টে। বিচারপতি জেবি পারদিওয়ালা ও বিচারপতি আর মহাদেবনের বেঞ্চ অভিযুক্তের জামিন মঞ্জুর করেন।

আইনি খবর পরিবেশনকারী ওয়েবসাইট ‘বার অ্যান্ড বেঞ্চ’ অনুসারে, কী কারণে অভিযুক্তকে জামিন দেওয়া হয়নি, তা নিয়ে এলাহাবাদ হাই কোর্টের সিদ্ধান্তেরও সমালোচনা করে শীর্ষ আদালতের দুই বিচারপতির বেঞ্চ।

আরও পড়ুন: আদানি-হিন্ডেনবার্গ মামলায় সুপ্রিম নির্দেশে স্বস্তি সেবি-র

সুপ্রিম কোর্ট মামলার পর্যবেক্ষণে জানিয়েছে, হাইকোর্টে জামিন নাকচ করার কোনও যুক্তিযুক্ত কারণ ছিল না। কারণ ধর্মান্তরকরণ ডাকাতি বা ধর্ষণের মতো গুরুতর ঘটনা নয়। হাই কোর্টের উচিত ছিল জামিনের প্রসঙ্গে নিজস্ব বিচক্ষণতা দিয়ে মামলাটি বিচার করা।

সুপ্রিম কোর্ট অসন্তোষ প্রকাশ করে বলেছে, ট্রায়াল কোর্ট জামিনের আবেদন খারিজ করার কারণ বুঝতে পারছি। কারণ তারা খুব কমই জামিন দেওয়ার সাহস দেখায়, সেটি যত বড় অপরাধই হোক না কেন। কিন্তু উচিত ছিল বিচক্ষণতা দেখানো।

দুই বিচারপতির বেঞ্চ জানায়, প্রতি বছর অনেক সম্মেলন, সেমিনার, কর্মশালা আয়োজিত হচ্ছে। এগুলির উদ্দেশ্য হল, যাতে বিচারকেরা জামিনের আবেদন বিবেচনা করার সময় নিজেদের বিচক্ষণতা দেখাতে পারেন। বিচারকদের সিআরপিসির ৪৩৯ ধারা বা ভারতীয় নাগরিক সুরক্ষা সংহিতা ৪৮৩ ধারার বিষয়টি ব্যাপারে অবগত থাকবে হবে।